Case ID: 1008874
Sentence 0: İşin halları: Birinci instansiya məhkəməsinin hökmünə əsasən, Təqsirləndirilən şəxs ona görə təqsirli bilinib məhkum edilmişdir ki, o, 2017-ci il sentyabrın 10-da, saat 15 radələrində, «Yol hərəkəti haqqında» Azərbaycan Respublikasının Qanununun 37-ci maddəsinin 1-ci hissəsinin 1-ci bəndinin tələblərinə zidd olaraq etibarnamə olmadan idarə etdiyi, «Union Lizinq» açıq səhmdar cəmiyyətinə məxsus texniki cəhətdən saz olan «Daewoo Gentra» markalı Az-**--*** dövlət qeydiyyat nişanlı avtomobil ilə Bakı şəhərinin Xəzər rayonundakı Mərdəkan qəsəbəsi istiqamətində saatda 80 km/saat sürətlə hərəkətdə olarkən Qala qəsəbəsinin ərazisində, yolun 26-cı kilometrliyində «Yol hərəkəti haqqında» Azərbaycan Respublikasının Qanununun 36-cı maddəsinin 1-ci hissəsinin 3-cü bəndinin tələblərini pozub yol hərəkəti üçün təhlükəsiz şərait yaratmalı, öz hərəkətləri və hərəkətsizliyi ilə digər hərəkət iştirakçılarına və başqa əmlaka zərər vurmamalı, mümkün olan tədbirləri görərək hadisənin qarşısını almağa texniki imkanı olduğu halda bunlara əməl etməmiş, mövcud şəraitdə avtomaşının qabaq hissəsi ilə qarşıda eyni zolaqda hərəkət edən, X2 idarə etdiyi «VAZ-21063» markalı Az-**--*** dövlət qeydiyyat nişanlı avtomobilin arxa hissəsi ilə toqquşduqda həmin nəqliyyat vasitəsi zərbənin təsirindən göstərilən istiqamətdə hərəkətdə olan X14 idarə etdiyi «VAZ-21041» markalı Az-**--*** dövlət qeydiyyat nişanlı avtomaşının sağ qabaq hissəsinə dəymiş, bununla da ehtiyatsızlıqdan VAZ-21063 markalı Az-**--*** dövlət qeydiyyat nişanlı avtomobilin sürücü X4 təpə nahiyəsinin əzilmiş yarası kimi sağlamlığın qısa müddətə pozulmasına səbəb olan sağlamlığa yüngül zərərvurmaya aid xəsarət, nəqliyyat vasitəsində olan sərnişinlər azyaşlı X13 ənsə-təpə nahiyəsinin, sol gözün bayır bucağının qansızmaları, təpə-ənsə və gicgah sümüklərinin basılmış sınıqları, başın yumşaq toxumalarının iç səthinə, beyin toxumasına və beyinin yumşaq qişasına geniş qansızmalar kimi insan həyatı üçün təhlükəli olan sağlamlığa ağır zərərvurmaya aid xəsarətlər, X9 baş-beyinin yüngül dərəcəli əzilməsi, alının sıyrığı, hər iki gözətrafı nahiyənin qançırları, burun sümüyünün yerdəyişən sınığı kimi sağlamlığın uzun müddətə pozulmasına səbəb olan sağlamlığa az ağır zərərvurmaya aid xəsarətlər, X6 alının əzilmiş yarası, sifətin, çənəaltı nahiyəsinin qançırları, sağ göz almasının ağlı qişasının qansızması, sol oturaq-qasıq sümüklərinin yerdəyişən sınığı kimi sağlamlığın uzun müddətə pozulmasına səbəb olan sağlamlığa az ağır zərərvurmaya aid xəsarətlər, X11 alının, burunun, sağ kürəkaltı nahiyəsinin sıyrıqları, sağ kürəkaltı nahiyənin əzilmiş yarası kimi sağlamlığın qısa müddətə pozulmasına səbəb olan sağlamlığa yüngül zərərvurmaya aid xəsarətlər; «Daewoo Gentra» markalı Az-**--*** dövlət qeydiyyat nişanlı avtomaşında olan sərnişinlər X3 təpə nahiyəsinin hematoması, hər iki gözün ağlı qişasının qansızması, alının, sağ üst göz qapağının, alt dodaq haşiyəsinin, sağ və sol bazunun, döş qəfəsinin qançırları, sol V, Vİ, Vİİ qabırğaların bayır körpücük xətti üzrə qapalı, yerdəyişən sınığı, sol tərəfli hemopnevmotoraks, başın yumşaq toxumalarının iç səthinə, beyin toxumasına və beyinin yumşaq qişasına geniş qansızmalar kimi insan həyatı üçün təhlükəli olan sağlamlığa ağır zərərvurmaya aid xəsarətlər, azyaşlı X15 baş-beyinin silkələnməsi halında olan qapalı kəllə-beyin travması, alının əzilmiş yarası, alının sıyrığı kimi sağlamlığın qısa müddətə pozulmasına səbəb olan sağlamlığa yüngül zərərvurmaya aid xəsarətlər, azyaşlı X19 baş-beyinin silkələnməsi halında olan qapalı kəllə-beyin travması, üzün sol yarısının sıyrıqları kimi sağlamlığın qısa müddətə pozulmasına səbəb olan sağlamlığa yüngül zərərvurmaya aid xəsarətlər, azyaşlı X20 baş-beyinin silkələnməsi halında olan qapalı kəllə-beyin travması kimi sağlamlığın qısa müddətə pozulmasına səbəb olan sağlamlığa yüngül zərərvurmaya aid xəsarət, X7 gicgah nahiyəsinin əzilmiş yarası kimi sağlamlığın qısa müddətə pozulmasına səbəb olan sağlamlığa yüngül dərəcəli zərərvurmaya aid xəsarət, X17 çənənin qançırı kimi sağlamlığa zərər vurmayan və dərəcəsi təyin olunmayan xəsarət yetirmiş, iki nəfərin, yəni azyaşlı X12 hadisə yerində, X1 2017-ci il sentyabrın 11-də saat 21:30-da 3 N-li Şəhər Klinik Xəstəxanasında ölmələrinə səbəb olan, X4 məxsus «VAZ-21063» markalı Az-**-*** dövlət qeydiyyat nişanlı avtomobilə 1.680 manat, X21 məxsus «VAZ-21041» markalı Az-**--*** dövlət qeydiyyat nişanlı avtomobilə 490 manat, «Union Lizinq» açıq səhmdar cəmiyyətinə məxsus «Daewoo Gentra» markalı Az-**--*** dövlət qeydiyyat nişanlı avtomobilə 3.550 manat maddi ziyan vurulması ilə nəticələnən yol-nəqliyyat hadisəsi törətmişdir.